बर नि गाननाय जोमनायखौ बुहुमनि बाजार आव लांगोन खोला गुजरात चेम्बार अफ कमार्च आ।  गोदान महर मोनगोन।  बेनि थाखाय थाबैनो सोरखार जों सावरायलायगोन होनना मिथिना मोनदों।  ओसजिसिआई एक्सप 2022 नि बेखएवनाय हाबाफारि आव बेनि फादगिरि आशिस गुजराति आ बुंदों।  मोनसे प्रेस रिलिज नि बादिब्ला मिरु जि जोम नि राज्यो मन्थ्रि भि जारदोस बिथाङा कक्राझार आव साननैसो सिगाङाव बेखेवनाय बदलेन्द टेक्सताईल्स मिशन नि मोनसे गारनो हायि अंग हिसाबै एसजिसिआई आ बिटिसि जों मोनसे बुजाबुजि सुक्ति खालामगोन।
 काजिरङा याव मै साननाय खामानि आ जागायसिगोन।  बेनि थाखाय 11 जानुवारि खालि मैदेर नि साफारि खौ बन्ध खालामदों।  सोरबाफोर थांगोनब्ला मैदेर जों नायनो मोननाय नङा।  गुबुनफारसे जिप साफारि आ थागोन होनना बुंदों।
 रायजो आव दिनैनिफ्राय बुस्तार दज होनाय आ जागोन।  सावस्रि बिफाननि मावथि, फ्रन्तलाईन मावथि, 60 बोसोर बैसो नि बारा जानाय सुबुंफोरनो सो बेखौ होनाय जागोन।  बेनि थाखा रेजिस्तार खालामग्रोनो नांगौ।  नाथाय सावस्रि बिफाननि सुबुंफोरा भेकसिन नि मिरु आव थाङोब्ला नो होनाय जागोन होनना बुंदों, जायफोरा बेनि थाखाय जग्य।
 कक्राझार आव सा 314 सुबुंफोरा एईसआईभि पजितिभ।  कक्राझार जिला एईद्स होबथाग्रा कमिटि नि दैदेननाय आव रुपनाथ ब्रह्म सोरखारि देहाफाहामसालि आव एईदस आरो एईसआईभि नि एवारनेश हाबाफारि लानाय जादोंमोन।  द्राग्स, गाज्रि देहायारि सोमोन्दो, थै लानाय, बिमा-बिफा निफ्राय जोनोम आव नो जाखाना फैनाय नि थाखाय नो जिला याव बारा जालांनो हमदों।  बांसिन द्राग्स आरो जानला मानला देहायारि सोमोन्दो लाखिनायनि थाखाय नो जायो।  बेयाव सासे एईसआईभि जानाय बेरामि नि मोन्थाय नि सोमोन्दै बुंनाय जादोंमोन, जेरै बेरामि नि मुं खौ फोसावनो मोना, फाहामथाय नि सुबिदा मोननो नांगौ बायदि बायदि।
 क'क्राझार जिल्ला दुलाराय बर' फरायसा आफादनि 53थि थान्दै जख'न्थाइआ साननैनि मेहेरगोनां हाबाफारिजों टिपकाई गोजौसिन फरायसालिनि गेवलां गेलेग्रा फोथाराव दिनै जोबनानै थाङो ।  हाबाफारि बादियै फुंबिलिनि गोथार आर'जखौ जागायनानै एबसुनि फिरफिलाखौ बिरहोयो क'क्राझार जिल्ला एबसुनि आफादगिरि मानगोनां मुस्रि कृपेश दैमारीआ ।  मुंख्लं खाम्फायाव बिबार बाउजेननो क'क्राझार जिल्ला एबसुनि लेङाइ आफादगिरि मुस्रि मनिन बसुमतारीआ ।  क'क्राझार जिल्ला एबसुनि 53थि थान्दै जखन्थाइनि गेवलां मेलखौ बेखेवनानै होयो मिरु एबसुनि बुंथिगिरि मानगोनां मुस्रि जनक उजिरआ आरो मेलाव गाहाइ आलासि महरै बाहागो लायो मिरु एबसुनि गाहाइ नेहाथारि मानगोनां मुस्रि खनिन्द्र बसुमतारीआ ।  गाहाइ आलासि महरै बाहागो लानानै मिरु एबसुनि गाहाइ नेहाथारि मानगोनां मुस्रि खनिन्द्र बसुमतारीआ गेवलां मेलाव बाहागो लानाय रोजा रोजा राइजोफोरनि सिगाङाव थांनाय बोसोरनि 19 डिसेम्बराव आसामनि गिबि मन्त्रि मानगोनां ड० हिमन्त बिश्व शर्माजों एबसु आरो बर' थुनलाइ आफादनि थान्दै हानजाया सावरायनायनि सोमोन्दै गुवारै फोरमायनानै थांनाय समफोराव बर' बिजोंनि फरायसालिफोरा एमालगेमेथेद(Amalgamated) जालांनायखौ फोथांफिननो थाखाय एबसुआ आसाम सरकारनिफ्राइ 2 बोसोर सम बिबोनानै लाबोदों होननानै बुंथियो ।  बेखायनो दिनै एबसुआ एमालगेमेथेद(amalgamated) जालांखांनाय आरो एमालगेमेसन(amalgamation) खालामनो लामा लाजाबावनाय फरायसालिफोरखौ फोथांफिननो थाखाय हर सान खामानि मावगासिनो दङ होननानै बर' बिजोंखौ फोथांनानै लाखिनांगौनि सार्थआव हारिनि साफ्रोमबो बिमा बिफाफोरानो गावबा गावनि गथ'फोरखौ सरकारि फरायसालियाव फरायहोथारनांगोन होननानै बयखौबो खावलायो ।  गेवलां मेलाव बुंथिगिरि महरै बाहागो लायो फारियै मुस्रि लरेन्स इसलारी(मिरु एबसुनि बारग' गाहाइ नेहाथारि, बिटिआरनि सागानगिरि आरो 30 नं सानजा क'क्राझार समस्टिनि एम. एल. ए ) आरो मुस्रि रन्जित बसुमतारी (मावफुं सोद्रोमा, बि. टि. आर )।
 एबसु खौ सोखावनो नागिरोब्ला गिथावना बेरफ्रुनाय जागोन, बेखौ बुंदों मन्थ्रि ईउजि ब्रह्म बिथाङा।  बाग्सा जिला नि बर फरायसा आफाद नि मोनसे हाबाफारि आव बाहागो लानायनि उनाव खौरांगिरि आ सोंनाय नि फिननाय महरै बुंदों।  बर फोरा एबसु नि थाखाय गोबां मोनदों गोबां हारि नि थाखाय मोजां खामानि मावदों होनना बुंदों। 